Selim Çurukkaya

Selim Çürükkaya yew siyasetkar u nuskaro Zazayo. 1954 de dewa Darê Heni, Tunst de ame dınya. 

 Wendış 
Çürükkaya mektebo verin dewê xo de wendo. Tunst de mektebo werteyin çini bi. Ayra Çurukkaya panc ser wendışê xo ca werdo. 1970 de Tunst de yew heyelan bi u familya Çurukkaya bar ke şo dewa Çoligi, Cilkani. Çurukkaya Cilkani de mektebo werteyin qedna. 1974 de yew imtihan qezenç kerd u kewt Tunceli Mektebo Meğlemê. In mekteb de siyaset sero zaf aktiv bi. 1978 de hem meqteb xo qedna hem zi wı u Aysel Ozturk zeweciyo. 

 Siyaset de Çurukkaya 
1 Gulan 1980 de, Diyarbekir de tepeşiyo. Semedê ezay biyayışê PKK ra, mehqeme Çurukkaya eştê hepisxaneyê Diyarbekiri. Hepisxane de Çurukkaya u embazaney xo zaf eziyet u işkence diy. Feqet Çurukkaya mucadele kerd. Hepisxane de mehkuman organize kerd u eziyet u işkence pêran qeyd kerd. Kıtabey xo Tariyê Keşkelunê Diyesi de Zindanê Diyarbekiri (12 Eylül Karanliğinda Diyarbakir Zindani) de, eziyet u işkenceyan pêran neşır kerd.

27 Gulan 1991 de, hepişane ra veciyo u şiyo Estanbol. Uca de yew gazete de hewitiyo. Heziran 1991 de, ser Atina ra şiyo Bekaa u ver Abdullah Ocalan. Feqat uca de idaretiyê Ocalan ra rehetsız bi u Ocalan kritiq kerd. Ayra Ocalan, Çurukkaya eştê hepisxaneyê PKK. Dı aşm ra pey hepisxane ra rema u şo Beyrut. Beyrut de kıtabê Ayetanê Apoyi (Apo’un Ayetleri) nuşto. Beyrut de çahar aşm mendo. Pe yardımê PEN-Internationali, şo Elmanya. Tayê kitabanê Çurukkayayi Elmanki ri çarnayi biyê. Çurukkaya nıka Elmanya de cıwiyeni u ser siyaset kıtaban nuseni.  

 Kıtabê cı 
O Türküyü söyle (Eya lawık vac)
 Apo'nun Ayetleri ( Ayet Apoyi)
Sırlar Çözülürken (Wextıg sır eşkera ben)
Demirci Kawa ve çağdaş Kawa Destanı Kawa u kurçi u Kaway in wext)
Beni yıldızlara Gömün (Mı Ser Astarund Definen)
Güvercini de vurdular  ( Boruniz kışta)
12 Eylül Karanliğinda Diyarbakir Zindani (Taribiayiye 12 iloned Şefeq Diyarbek)
PKK die Diktatur des Abdullah Öcalan (PKK diktatorıye Abdullah Öcalani)

 Çıme 
Madiya.net 

Kategoriye:Merdumê ke 1954 de biyê
Kategoriye:Siyasetkarê Zazay
Kategoriye:Nuştekarê Zazayan
Kategoriye:Nuştekarê zıwanê Tırki